24. Marts. ( 35 ) 6. Møde. 



"De smaa Forhold, under hvilke Selskabet begyndte sin 

 Virksomhed, og dets ringe Antal Medlemmer gjorde det muligt 

 at holde Møderne i Præsidenten, Grev Holsteins, Bolig; dette 

 Forhold vedvarede, selv efter at han havde fratraadt Præsidiet, 

 indtil hans Død i Aaret 1762, hvorefter Møderne bleve henlagte 

 til den daværende Præsident, Geheimeraad Otto Thotts Bolig. 

 Interessen for Møderne var imidlertid aftaget i Løbet af de 

 21 Aar siden Selskabets Oprettelse, og den Omstændighed, at 

 Møderne ofte maa afsiges paa Grund af Præsidentens offentlige 

 Hverv eller private Forhindringer, medførte, at Møderne op- 

 hørte, saa at ingen Møder holdtes i Aarene 1771 — 74. 



Efter Udstedelsen af det kgl. Reskript af 5. Okt. 1774, ved 

 hvilket Kong Christian VII dels lovede at ville være Selskabets 

 Protektor, dels gav dette en Slags Instrux eller Vedtægt for 

 Selskabet, som det hidtil i høj Grad havde savnet, og endelig 

 stillede et passende Lokale i Prinsens Palais til Selskabets 

 Raadighed, optoges atter Selskabets regelmæssige Møder. 

 Den 29de Marts 1776 kunde Selskabet holde sit første Møde i 

 Prinsens Palais, men allerede i Aaret 1794 maatte det med 

 meget kort Varsel forlade samme, da Lokalet efter Christians- 

 borgs Brand skulde benyttes i andet Øjemed. Det lykkedes 

 dog inden kort Tid at faa indrømmet Brugen af et tarveligt 

 Lokale i Slottets Hoftheaterfløj , og i dette Lokale arbejdede 

 Selskabet saa uafbrudt i næslen 60 Aar ("/31796 — ^'61854). 



Dette Tidsrum var en i videnskabelig Henseende meget 

 bevæget Tid; ikke alene havde Selskabet mange fremragende 

 Videnskabsmænd i sin Midte, men Naturvidenskabens store 

 Aarhundrede var begyndt. Fra Italien, Frankrig, England, Sverig 

 og Tyskland kom der Aar efter Aar Meddelelser om banebrydende 

 videnskabelige Arbejder og vigtige Opdagelser paa Naturviden- 

 skabens Omraade, af hvilke mange knyttede sig til H. C. Ørsteds 

 følgerige Opdagelse af den elektriske Strøms Indvirkning paa 

 Magneten. Med Ærefrygt mindes man Datidens store Lærde, 

 saasom Laplace og Gauss for det astronomiske og mathe- 



3* 



